– Адказаць на гэтае пытанне няпроста. Для мяне малітва – частка жыцця, духоўная артэрыя, сіла і камунікаванне з Богам, магчымасць прасіць пра дапамогу. Гэта магчымасць пачуць Бога і зразумець Божую волю адносна сябе і іншых, бо не заўсёды чалавечыя жаданні могуць супадаць з “планамi” Бога. Гэта адна з нагодаў падзякаваць Богу і святым за дапамогу ў цяжкую хвіліну, за спакой у сям’і, у працы, у краіне. У дзень малюся каля гадзіны, таксама і па дарозе на працу і дамоў. Асабліва радуюся, калі атрымліваецца маліцца каля абраза Божай Маці Брэсцкай у пустым касцёле.